CELEX: 62014TN0828
Language: el
Date: 2014-12-29 00:00:00
Title: Υπόθεση T-828/14: Προσφυγή της 29ης Δεκεμβρίου 2014 — Antrax It κατά ΓΕΕΑ — Vasco Group (θερμαντικά σώματα)

23.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/47
            
         Προσφυγή της 29ης Δεκεμβρίου 2014 — Antrax It κατά ΓΕΕΑ — Vasco Group (θερμαντικά σώματα)
   (Υπόθεση T-828/14)
   (2015/C 065/64)
   Γλώσσα του δικογράφου της προσφυγής: η ιταλική
   
      Διάδικοι
   
   
      Προσφεύγουσα: Antrax It Srl (Resana, Ιταλία) (εκπρόσωπος: L. Gazzola, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Vasco Group BVBA (Dilsen, Βέλγιο)
   
      Στοιχεία σχετικά με τη διαδικασία ενώπιον του ΓΕΕΑ
   
   
      Δικαιούχος του επίδικου σχεδίου ή υποδείγματος: Η προσφεύγουσα
   
      Επίδικο σχέδιο ή υπόδειγμα: Κοινοτικό σχέδιο ή υπόδειγμα για τα προϊόντα «θερμαντικά σώματα» –Υπ’ αριθ. 593959-0001 κοινοτικό σχέδιο ή υπόδειγμα
   
      Προσβαλλόμενη απόφαση: Απόφαση του τρίτου τμήματος προσφυγών του ΓΕΕΑ της 10ης Οκτωβρίου 2014 στην υπόθεση R 1272/2013-3
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               Να συνεκδικάσει την παρούσα υπόθεση με την προσφυγή που άσκησε η προσφεύγουσα κατά της αποφάσεως του ΓΕΕΑ στην υπόθεση R 1273/2013-3, καθόσον η απόφαση εκείνη είναι όμοια με την απόφαση που προσβάλλεται με την παρούσα προσφυγή,
            
         
               —
            
            
               να ακυρώσει την προσβαλλόμενη απόφαση κατά το μέρος της που κηρύσσει το κοινοτικό σχέδιο ή υπόδειγμα 593959-0001 λόγω ελλείψεως ατομικού χαρακτήρα και, συνεπακόλουθα, να κρίνει έγκυρο το εν λόγω κοινοτικό σχέδιο ή υπόδειγμα χωρίς να αναπέμψει την υπόθεση στο ΓΕΕΑ για τρίτη φορά,
            
         
               —
            
            
               να ακυρώσει την προσβαλλόμενη απόφαση του ΓΕΕΑ κατά το μέρος της που καταδικάζει την Antrax It Srl στα δικαστικά έξοδα,
            
         
               —
            
            
               να καταδικάσει το ΓΕΕΑ και την Vasco Group BVBA, από κοινού και εις ολόκληρον, στα δικαστικά έξοδα της Antrax It Srl, συμπεριλαμβανομένων των εξόδων και αμοιβών των νομικών συμβούλων καθώς και άλλο έξοδο την κάλυψη του οποίου επιτάσσει ο νόμος,
            
         
               —
            
            
               να καταδικάσει τη Vasco Group BVBA στα δικαστικά έξοδα της Antrax It Srl, συμπεριλαμβανομένων των εξόδων και αμοιβών στα οποία αυτή υποβλήθηκε στη διαδικασία ενώπιον του ΓΕΕΑ, καθώς και άλλο έξοδο την κάλυψη του οποίου επιτάσσει ο νόμος,
            
         
               —
            
            
               να κηρύξει το άρθρο 1, στοιχείο δ’, του κανονισμού 216/96 μη συμβατό με το άρθρο 41 του Χάρτη Θεμελιωδών Δικαιωμάτων της Ευρωπαϊκής Ένωσης.
            
         
      Προβαλλόμενοι λόγοι
   
   
               —
            
            
               Παράβαση του άρθρου 41, παράγραφος 1, του Χάρτη Θεμελιωδών Δικαιωμάτων της Ευρωπαϊκής Ένωσης,
            
         
               —
            
            
               Παράβαση των άρθρων 6, 61, 62 και 63 του κανονισμού (EΚ) 6/2002 του Συμβουλίου, της 12ης Δεκεμβρίου 2001 για τα κοινοτικά σχέδια.